কারনেগি মেলন বিশ্ববিদ্যালয়ে মার্ক জুকারবার্গের সঙ্গে একবার দেখা করার সুযোগ হয়েছিল মণীষা রাইসিংঘানির। সেখানে মার্ক তাঁর সহকর্মী সেরিল স্যানবার্গের সম্বন্ধে কিছু কথা বলেন। পরে উওমেন লিডারশিপ নিয়ে সেরিলের একটি বক্তৃতা শুনে মণীষার মনে তথ্য প্রযুক্তি শিল্প জগতে নিজে কিছু করার ইচ্ছে জন্মায়। সেই ইচ্ছেই আজ তাঁকে লজিনেক্সট সংস্থার অন্যতম প্রতিষ্ঠাতার মর্যাদা দিয়েছে।